# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | Latvijas valsts budžeta finansētā programma “NVO fonds” |
| Projektu pieteikumu konkursa numurs: | 2022.LV/NVOF |
| Projektu pieteikumu konkursa izsludināšanas datums: | 05.09.2022. |
| Projektu pieteikumu iesniegšanas termiņš: | 30.09.2022. |
| Projektu izmaksu attiecināmības periods: | 01.01.2023. – 31.10.2024. |

**Projekta iesniedzēja atbilstība (Projekta pieteikuma A sadaļa)**

[Kā saprast, vai organizācija ir atbilstošs projekta iesniedzējs](#Jaut_1_1)

[Kas ir darba devēju organizācijas un vai tās drīkst iesniegt projekta pieteikumu](#Jaut_1_2)

[Kas ir no publiskās pārvades institūcijām, politiskajām partijām vai komerciālām organizācijām neatkarīga nevalstiskā organizācija](#Jaut_1_3)

[Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai](#Jaut_1_4)

[Vai organizācija, kas dibināta 2019.gada 30.oktobrī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt makroprojekta pieteikumu](#Jaut_1_5)

[Vai veidlapas A1 sadaļā makroprojekta iesniedzējs var norādīt projektus, kas vēl ir realizācijas stadijā Vai pie īstenotajiem projektiem var norādīt projektus, kur finansējuma avots ir ziedojumi vai arī, piemēram, pašvaldība](#Jaut_1_6)

[Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības](#Jaut_1_7)

[Vai organizācija, kura NVO sadarbības ietvaros piedalās citas organizācijas īstenotajā projektā, pati var iesniegt savu projekta pieteikumu](#Jaut_1_8)

[Vai organizācijas pieredzē var iekļaut tās darbinieku un piesaistīto ekspertu pieredzi, vai tiks vērtēta tikai pašas organizācijas darbības pieredze](#Jaut_1_9)

[Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds”](#Jaut_1_10)

[Kas tiek saprasts ar iepriekšējo pieredzi pilsoniskās sabiedrības attīstības jomā](#Jaut_1_11)

**Darbības virzieni un atbalstāmās aktivitātes, satura plānošana (Projekta pieteikuma veidlapas B sadaļa)**

[Vai viena projekta ietvaros var plānot aktivitātes, kas atbilst vairākiem darbības virzieniem](#Jaut_2_1)

[Kādas aktivitātes paredz katrs no darbības virzieniem](#Jaut_2_2)

[Kas tiek saprasts ar pilsoniskās sabiedrības attīstības aktivitātēm. Vai sabiedrības izglītošanas aktivitātes ir atbilstošas](#Jaut_2_3)

[Vai organizācija, kas darbojas vietējā līmenī, var iesniegt makroprojekta pieteikumu](#Jaut_2_4)

[Kāda nozīme ir projektu papildu kvalitātes vērtēšanas kritērijiem](#Jaut_2_5)

[Vai projekta rezultātā obligāti ir jāpiesaista jauni biedri. Vai par to tie piešķirti papildus punkti](#Jaut_2_6)

[Vai biedrības biedri var apmeklēt projekta aktivitātes](#Jaut_2_7)

[Vai projekta vadītājs var būt arī lektors vai projekta grāmatvedis](#Jaut_2_8)

[Vai projekta ietvaros var plānot ārvalstu pieredzes apmaiņas braucienus](#Jaut_2_9)

[Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes. Kā rīkoties](#Jaut_2_10)

[Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski. Kā iegūt apliecinājumu par faktiski projektā iesaistīto mērķa grupu, kuras intereses pārstāvētas](#Jaut_2_11)

[Vai projektā publicitātes pasākumu var plānot kā atsevišķu aktivitāti](#Jaut_2_12)

[Kādā veidā notiek brīvprātīgā darba uzskaite](#Jaut_2_13)

[Ar kuru datumu var uzsākt projektu īstenošanu](#Jaut_2_14)

[Līdz kuram datumam jāpabeidz projekta īstenošana](#Jaut_2_15)

[Vai projekta pieteikuma veidlapas B4.punktā “Projekta īstenošanas vieta” jānorāda, ka projekta ietvaros paredzēts pieredzes apmaiņas brauciens uz citu reģionu, valsti](#Jaut_2_16)

[Kā paredzēts rīkoties, ja kādu neparedzamu apstākļu ietekme traucēs projektu īstenošanu arī 2023.-2024.gadā. Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā](#Jaut_2_17)

[Vai ir noteikta proporcija, cik projektu no katra darbības virziena tiks atbalstīti](#Jaut_2_18)

[Vai ir noteikta proporcija, cik makroprojektu ar īstenošanas periodu līdz 10 mēnešiem (2023.gads) un līdz 22 mēnešiem (2023.-2024.gads) tiks atbalstīti](#Jaut_2_19)

[Vai iespējams, ka makroprojektam, kas plānots īstenošanai līdz 22 mēnešiem 2023.-2024.gadā, finansējums tiek apstiprināts tikai uz gadu](#Jaut_2_20)

**Projekta budžets (Projekta pieteikuma veidlapas C sadaļa)**

[Cik lielam jābūt projekta iesniedzēja līdzfinansējumam](#Jaut_3_1)

[Kāda ir projekta maksājumu kārtība](#Jaut_3_2)

[Kādas izmaksu pozīcijas budžetā var paredzēt katrā no darbības virzieniem](#Jaut_3_3)

[Kā pareizi projektā iekļaut administratīvās izmaksas](#Jaut_3_4)

[Vai drīkst visa projekta ietvaros apvienot pozīcijas, piemērām kancelejas un biroja preces ikdienas vajadzību un pasākumu organizēšanai, neatkarīgi no projektā plānotā darbības virzienu skaita](#Jaut_3_5)

[Vai grāmatvedības izmaksas jāparedz pozīcijā “Personāla atalgojums”, vai arī to var norādīt pozīcijā “Citas izmaksas”](#Jaut_3_6)

[Kādus līgumus var slēgt ar projekta īstenošanas un administratīvo personālu – darba līgumus, pakalpojuma līgumus, autoratlīdzības līgumus](#Jaut_3_7)

[Vai grāmatvedības pakalpojumi var būt ārpakalpojums](#Jaut_3_8)

[Vai ir noteiktas projekta personāla atalgojuma likmes](#Jaut_3_9)

[Valsts noteiktās algas nodokļu likmes 2023.-2024.gadā](#Jaut_3_10)

[Kādos gadījumos attaisnojama autoratlīdzības līguma slēgšana](#Jaut_3_11)

[Vai var aktivitāšu īstenošanai piesaistīt arī ārvalstu lektorus](#Jaut_3_12)

[Vai ir noteikts summas slieksnis, no kura jāveic cenu aptauja vai iepirkums](#Jaut_3_13)

[Vai pamatlīdzekļu iegādi var attiecināt uz projektu pilnā apmērā](#Jaut_3_14)

[Vai projekta ietvaros var paredzēt komandējuma izdevumus](#Jaut_3_15)

[Vai projekta budžetā drīkst iekļaut projekta pieteikuma sagatavošanas izmaksas](#Jaut_3_16)

[Vai telpu remonts ir attiecināmas izmaksas](#Jaut_3_17)

[Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.)](#Jaut_3_18)

**Projekta pieteikuma iesniegšana**

[Vai iesniedzot projekta pieteikumu, tam jāpievieno projekta personāla un piesaistīto lektoru/ekspertu CV](#Jaut_4_1)

[Kādā formā var iesniegt projekta pieteikumu](#Jaut_4_2)

[Ja projekta pieteikumu sūta pa pastu, vai var būt pasta zīmogs ar iesniegšanas termiņa pēdējo dienu 30.09.2022. vai projektam līdz minētajam datumam ir jābūt saņemtam Fondā](#Jaut_4_3)

[Vai projekta pieteikuma vērtēšanas laikā ir iespējams papildus iesniegt informāciju](#Jaut_4_4)

[Vai projektam varēs izmantot biedrības esošo komercbankas kontu](#Jaut_4_5)

|  |  |  |  |
| --- | --- | --- | --- |
| Nr. | Jautājums | Atbilde | Atsauce  |
| **1. Projekta iesniedzēja atbilstība (Projekta pieteikuma A sadaļa)** |
| 1.1. | Kā saprast, vai organizācija ir atbilstošs projekta iesniedzējs | Projekta iesniedzēja atbilstības nosacījumi sniegti Konkursa nolikuma 3.punktā. Parakstot projekta pieteikuma D sadaļu, projekta pieteicējs apliecina, ka: * neatbilst nevienam no Publisko iepirkumu likuma 42.panta pirmajā daļā minētajiem kandidātu un pretendentu izslēgšanas gadījumiem (Konkursa nolikuma 3.1.2.punkts), tai skaitā organizācijai uz projekta pieteikuma brīdi nedrīkst būt nodokļu parādi, kas pārsniedz 150 EUR. Informāciju par parādu (ne)esamību var pārbaudīt VID datubāzē <https://www6.vid.gov.lv/NPAR>. **UZMANĪBU:** **Nodokļu parāda neesamības pārbaude tiks veikta gan uz projekta pieteikuma iesniegšanas termiņa pēdējo dienu, gan uz lēmuma par projekta virzīšanu apstiprināšanai dienu.**
* par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem (Konkursa nolikuma 3.1.3.punkts);
* nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām (Konkursa nolikuma 3.1.4.punkts);
* ir neatkarīgs no publiskās pārvaldes institūcijām, politiskām partijām vai komerciālajām organizācijām (Konkursa nolikuma 3.1.7.punkts);

Ja vēlāk projekta īstenošanas laikā atklājas, ka Projekta īstenotājs ir sniedzis nepatiesas vai nepilnīgas ziņas Projekta pieteikumā vai Projekta pārskatos nolūkā iegūt programmas finansējumu, Fonds ir tiesīgs vienpusēji izbeigt Līgumu pirms termiņa bez iepriekšēja brīdinājuma, nemaksājot nekāda veida kompensāciju.Lai gūtu pārliecību par organizācijas kā projekta iesniedzēja atbilstību, jāpārliecinās par organizācijas mērķu atbilstību konkursa nolikuma 1.2.punktā norādītajam programmas mērķim. Organizācija ir atbilstoša, * ja projekta pieteikuma iesniedzējs ir Latvijas Republikā reģistrēta biedrība vai nodibinājums (Konkursa nolikuma 3.1.1.punkts), bet vienlaikus nav minēts Konkursa nolikuma 3.1.5.punktā minēto organizāciju uzskaitījumā;
* ja Uzņēmumu reģistra datu bāzē reģistrētais organizācijas darbības mērķis(-ķi) ir atbilstošs(-ši) šīs programmas mērķim;
* projekta pieteikuma A1 sadaļā sniegta konkrēta informācija par projekta iesniedzēja organizācijas aktivitātēm sabiedrības labā un pilsoniskās sabiedrības attīstības jomā, kā arī īstenotajiem projektiem.

[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma3.punktsKonkursa nolikuma 1.2.punkts |
| 1.2. | Kas ir darba devēju organizācijas un vai tās drīkst iesniegt projekta pieteikumu | Darba devēju organizācijas konkursa nolikuma izpratnē ir tās biedrības un nodibinājumi, kas darbojas saskaņā ar „Darba devēju organizāciju un to apvienību likumu” vai kuru statūtos ir minēts, ka tās pārstāv darba devēju intereses kādā konkrētā nozarē. Uz programmas finansējumu nevar pretendēt projekta iesniedzēji, kas ir:* + - 1. darba devēju organizācijas un to apvienības;
			2. arodbiedrības un to apvienības;
			3. reliģiskās organizācijas un to iestādes;
			4. politiskās partijas un to apvienības;
			5. dzīvokļu apsaimniekošanas biedrības;
			6. amatieru sporta un kultūras kolektīvi;
			7. organizācijas, kuru, ieskaitot to valdi vai personas, kurām atsevišķi vai visām kopā ir ietekme organizācijā (paraksttiesības vai/un lēmuma pieņemšanas tiesības), darbība rada apdraudējumu valsts drošībai, tai skaitā, valsts informatīvās telpas drošībai, sabiedriskajai kārtībai un sabiedrības veselībai, veido un/vai izplata naida runu, dezinformāciju un tml.

[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 3.1.5.punkts |
| 1.3. | Kas ir no publiskās pārvades institūcijām, politiskajām partijām vai komerciālām organizācijām neatkarīga nevalstiskā organizācija | Par neatkarīgu nevalstisko organizāciju šī Konkursa ietvaros tiek uzskatīta biedrība vai nodibinājums, kurā lielākā biedru/dibinātāju daļa – 50% plus 1 balss – ir fiziskas personas vai nevalstiskās organizācijas. Valsts iestādes, pašvaldības un to iestādes vai komersanti nedrīkst pārsniegt pusi no biedru/dibinātāju skaita.Organizāciju nevar uzskatīt par neatkarīgu no publiskās pārvaldes institūcijām, komerciālām vai politiskām organizācijām un tā nevar pretendēt uz atbalstu šīs programmas ietvaros, ja lēmumu pieņemšanā biedriem vai dibinātājiem, kas ir publiskās pārvaldes institūcijas, komerciālas vai politiskas organizācijas, ir balsu vairākums. Parakstot projekta pieteikuma D sadaļu, projekta pieteicējs ir norādījis (tabulā) organizācijas biedru/dalībnieku skaitu un struktūru un apliecina, ka ir neatkarīgs no publiskās pārvaldes institūcijām, politiskām partijām vai komerciālajām organizācijām (atbilstoši konkursa nolikuma 3.1.7.punktam).[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 3.1.7.punkts |
| 1.4. | Nolikumā teikts, ka nav attiecināmas "izmaksas, kas jau tiek finansētas no citiem finanšu avotiem" – vai tas attiecas uz privāto finansējumu, kas var tikt piesaistīts projekta īstenošanai | Projekta pieteikuma D sadaļā projekta iesniedzējs apliecina, ka par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem.Tomēr, lai segtu ar projekta īstenošanu saistītas izmaksas, kam projektā finansējums nav paredzēts vai nav pietiekams, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem.[Atpakaļ uz jautājumu sadaļu](#Projekta_iesniedzēja_atbilstība) | **Konkursa nolikuma 3.1.3.punkts****4.3.3.punkts** |
| 1.5. | Vai organizācija, kas dibināta 2019.gada 30.oktobrī, taču pa šo laiku ir ieguvusi pietiekami lielu un nozīmīgu pieredzi, darbojoties pilsoniskas sabiedrības attīstības jomā, var iesniegt makroprojekta pieteikumu | **NĒ,** makroprojektu var iesniegtorganizācija, kas uz projekta pieteikuma iesniegšanas brīdi vismaz pēdējo **3 (trīs) gadu nepārtrauktā periodā (01.10.2019.-30.09.2022.)** darbojas pilsoniskās sabiedrības attīstības jomā un tās darbības ir saistītas ar pilsoniskās sabiedrības aktivitātēm, un ir iesniegusi darbības pārskatus par pēdējiem 2 (diviem) noslēgtajiem pārskata gadiem.[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma3.1.8.punkts 3.1.9.punkts |
| 1.6. | Vai veidlapas A1 sadaļā makroprojekta iesniedzējs var norādīt projektus, kas vēl ir realizācijas stadijāVai pie īstenotajiem projektiem var norādīt projektus, kur finansējuma avots ir ziedojumi vai arī, piemēram, pašvaldība | Lai raksturotu makroprojekta iesniedzēja darbību pilsoniskās sabiedrības attīstības jomā, var norādīt gan pabeigtus projektus, gan tādus, kas vēl turpinās, pēc iespējas, lai norādīto projektu nepārtrauktais laika periods kopā nosedz pēdējo 3 gadu periodu pirms projekta pieteikuma iesniegšanas (01.10.2018.-30.09.2021.).Jā, projekta pieteikuma A1 sadaļā projekta pieteikuma iesniedzējs var norādīt projektus, kas īstenoti pēdējo 3 gadu laikā neatkarīgi no finansējuma avota. Tie var būt arī no ziedojumiem vai pašvaldības finansēti projekti.[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma3.1.8.punkts |
| 1.7. | Vai organizācija, kurai ir vairākas teritoriālas struktūrvienības var iesniegt vairākus projektus programmā „NVO fonds” – katru no savas struktūrvienības | **NĒ,** programmā „NVO fonds” viena organizācija drīkst iesniegt tikai vienu projekta pieteikumu. Struktūrvienība netiek uzskatīta par atsevišķu organizāciju. **Izņēmums** ir gadījumā, ja struktūrvienība ir reģistrēta kā patstāvīga vienība ar savu atšķirīgu vienotās reģistrācijas numuru.[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 1.11.punkts |
| 1.8. | Vai organizācija, kura NVO sadarbības ietvaros piedalās citas organizācijas īstenotajā projektā, pati var iesniegt savu projekta pieteikumu | **JĀ**, katra Latvijas Republikā reģistrēta biedrība vai nodibinājums, kas atbilst Konkursa nolikuma nosacījumiem, var iesniegt vienu projekta pieteikumu. Organizācija, ar kuru tiek noslēgts Līgums par projekta īstenošanu (Projekta īstenotājs), ir pilnībā atbildīga par Projekta īstenošanu un nedrīkst nodot Projekta īstenošanu trešajai pusei. Projekta īstenotājs nodrošina un atbild par visu Līguma noteikumu ievērošanu (īpaši, attiecībā uz interešu konflikta novēršanu, fizisko personu datu aizsardzības nodrošināšanu, publicitātes prasību ievērošanu, dokumentu uzglabāšanu u.c.).[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 1.11.punkts3.1.1.punktsLīguma 7.1.punkts7.2.punkts |
| 1.9. | Vai organizācijas pieredzē var iekļaut tās darbinieku un piesaistīto ekspertu pieredzi, vai tiks vērtēta tikai pašas organizācijas darbības pieredze | Projekta pieteikuma veidlapas A sadaļā jānorāda informācija par projekta iesniedzēja organizācijas pieredzi. Projekta īstenošanai nepieciešamo (piesaistīto) darbinieku un ekspertu pieredze jānorāda projekta pieteikuma veidlapas B8 sadaļā, ciktāl šī pieredze nepieciešama konkrēto projekta aktivitāšu īstenošanā.[Atpakaļ uz jautājumu sadaļu](#Projekta_iesniedzēja_atbilstība) |  |
| 1.10. | Vai organizācija, kuras darbība cieši saistīta ar diasporas jautājumiem var iesniegt projektu programmā “NVO fonds”Vai 10% izmaksu ierobežojums izmaksām ārzemēs attiecas arī uz diasporas organizācijām | Projektu var iesniegt tikai Latvijā reģistrētas organizācijas – biedrības vai nodibinājumi.Ierobežojums izmaksām ārvalstīs, kas nedrīkst pārsniegt 10% no projekta kopējām attiecināmajām izmaksām, attiecas uz visiem projektu iesniedzējiem. Tas nozīmē, ka diasporas organizācijai jābūt reģistrētai Latvijā un šīs programmas ietvaros projektā pamatā jāplāno aktivitātes, kas saistītas ar diasporas interešu pārstāvēšanu Latvijā.[Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 1.16.punkts |
| 1.11. | Kas tiek saprasts ar iepriekšējo pieredzi pilsoniskās sabiedrības attīstības jomā | Programmas “NVO fonds” mērķis ir stiprināt pilsoniskās sabiedrības ilgtspējīgu attīstību un demokrātiju Latvijā. Projekta iesniedzējam ir jāspēj identificēt sevi programmas mērķa kontekstā. Makro projektiem papildus jāsniedz informācija par pēdējo 3 gadu laikā veiktajām aktivitātēm sabiedrības labā un pilsoniskās sabiedrības attīstības jomā un īstenotajiem projektiem. Projekta pieteikuma A1.sadaļā jānorāda ne vairāk kā 5 projektus, kas pēc darbības jomas vai finansējuma apjoma visvairāk līdzinās plānotajam projektam.Darbība pilsoniskās sabiedrības attīstības jomā paredz sabiedrības organizēšanos, lai sadarbotos sabiedrībai kopumā svarīgu problēmu risināšanā un līdzdalībai lēmumu pieņemšanas procesos. Saskaņā ar Ministru kabineta 2021.gada 5.februāra rīkojumu Nr.72 apstiprinātās “Saliedētas un pilsoniski aktīvas sabiedrības attīstības pamatnostādnes 2021. – 2027.gadam” saliedētas sabiedrības koncepts Latvijas politikas dienaskārtībā sāka veidoties līdz ar Satversmes preambulas pieņemšanu 2014.gadā un pēc būtības atspoguļo tos centienus, kuru īstenošana tika uzsākta līdz ar NIPSIPP (Nacionālās identitātes, pilsoniskās sabiedrības un integrācijas politikas pamatnostādnes) ieviešanu.Satversmes preambula sniedz Latvijas valstiskuma redzējumu, definē vērtības un saliedētas sabiedrības attīstības pamatus - "Latvija kā demokrātiska, tiesiska, sociāli atbildīga un nacionāla valsts balstās uz cilvēka cieņu un brīvību, atzīst un aizsargā cilvēka pamattiesības un ciena mazākumtautības. Latvijas tauta aizsargā savu suverenitāti, Latvijas valsts neatkarību, teritoriju, tās vienotību un demokrātisko valsts iekārtu. Latvijas identitāti Eiropas kultūrtelpā kopš senlaikiem veido latviešu un lībiešu tradīcijas, latviskā dzīvesziņa, latviešu valoda, vispārcilvēciskās un kristīgās vērtības. Uzticība Latvijai, latviešu valoda kā vienīgā valsts valoda, brīvība, vienlīdzība, solidaritāte, taisnīgums, godīgums, darba tikums un ģimene ir saliedētas sabiedrības pamats. Ikviens rūpējas par sevi, saviem tuviniekiem un sabiedrības kopējo labumu, izturoties atbildīgi pret citiem, nākamajām paaudzēm, vidi un dabu."Programmas “NVO fonds” konkursa nolikums izstrādāts, ņemot vērā Ministru kabineta 2021.gada 5.februāra rīkojumu Nr.72 apstiprinātās “Saliedētas un pilsoniski aktīvas sabiedrības attīstības pamatnostādnes 2021. – 2027.gadam” un Ministru kabineta 2022.gada 18.janvāra rīkojumu Nr.32 apstiprināto "Saliedētas un pilsoniski aktīvas sabiedrības attīstības plānu 2022.-2023.gadam".Projekta īstenotājs darbojas pilsoniskās sabiedrības attīstības jomā, risinot būtiskas problēmas plašākas sabiedrības interesēs, valstisku mērķu sasniegšanā, veicinot sabiedrības līdzdalību, un darbojoties ne tikai savās interesēs vai savu biedru komerciālajās, profesionālajās vai politiskajās interesēs; projekta iesniedzēja mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 3.1.6.punkts3.1.8.punkts |
| **2. Darbības virzieni un atbalstāmās aktivitātes, satura plānošana (Projekta pieteikuma veidlapas B sadaļa)** |
| 2.1. | Vai viena projekta ietvaros var plānot aktivitātes, kas atbilst vairākiem darbības virzieniem | **JĀ**, biedrības un nodibinājumi var iesniegt makro vai mikro projektus, kuri ietver vienu vai vairākus darbības virzienus: 1. NVO darbības stiprināšana;
2. NVO interešu aizstāvības stiprināšana;
3. Atbalsts NVO pilsoniskās sabiedrības aktivitātēm;
4. NVO un iedzīvotāju savstarpējās sadarbības stiprināšana.

**Projektu novērtējumu neietekmē atzīmēto darbības virzienu skaits**, svarīga ir projektā piedāvātā risinājuma (aktivitāšu kopuma) atbilstība projektā definētajai problēmai un mērķa grupas vajadzībām.Vienlaikus projekta aktivitātēm jābūt vērstām uz programmas mērķa un Konkursa nolikuma 1.13.punktā minēto rezultātu sasniegšanu.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.6.punkts1.13.punkts |
| 2.2. | Kādas aktivitātes paredz katrs no darbības virzieniem  | Darbības virziena **“NVO darbības stiprināšana”** ietvaros paredzēts atbalstīt aktivitātes, kas vērstas uz biedrību un nodibinājumu institucionālās un cilvēkresursu kapacitātes stiprināšanu, ar mērķi nodrošināt tām finansiālu atbalstu regulārai un ilglaicīgai NVO līdzdalībai valsts pārvaldes lēmumu pieņemšanas procesā un/ vai līdzdarbībai valsts pārvaldes rīcībpolitikas plānošanā, ieviešanā un uzraudzībā.Darbības virziena **“NVO interešu aizstāvības stiprināšana”** ietvaros paredzēts atbalstīt NVO, kas veic interešu aizstāvību sabiedriskā labuma darbības jomās, sekmējot pilsoniskas sabiedrības attīstību Latvijā un veicinot NVO interešu aizstāvības darbības neatkarību no publiskās pārvaldes nozares pārraugošās ministrijas ietekmes.Darbības virziena **“Atbalsts NVO pilsoniskās sabiedrības aktivitātēm”** ietvaros paredzēts stiprināt demokrātiskās vērtības un cilvēktiesību ievērošanu Latvijā, veicināt pilsonisko līdzdalību un sociālo atbildību kopienā, nepastarpinātu dažādu sociālo grupu iesaisti pilsoniskajās aktivitātēs.Darbības virziena **“NVO un iedzīvotāju savstarpējās sadarbības stiprināšana”** ietvaros paredzēts stiprināt un veicināt NVO savstarpējās sadarbības aktivitāti reģionālajā, nacionālajā, Eiropas Savienības un pasaules līmenī.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.6.punkts |
| 2.3. | Kas tiek saprasts ar pilsoniskās sabiedrības attīstības aktivitātēm Vai sabiedrības izglītošanas aktivitātes ir atbilstošas | Programmas “NVO fonds” ietvaros jāplāno tādas aktivitātes, kas vērstas uz pilsoniskās sabiedrības attīstību un:* veicina sabiedrības aktivitāti un iesaistīšanos sabiedrībai būtisku problēmu risināšanā ar mērķi stiprināt Satversmē noteiktās demokrātiskās vērtības un cilvēktiesību ievērošanu Latvijā un veicināt sociālo atbildību, sadarbību un solidaritāti sabiedrībā;
* veicina sabiedrības izpratni par iekļaujošu pilsonisko līdzdalību un līdzdalības veidiem;
* veicina sabiedrības līdzdalību rīcībpolitikas veidošanas un lēmumu pieņemšanas procesos, kā arī NVO sadarbību ar publisko sektoru;
* veicina NVO savstarpējo sadarbība reģionu, Latvijas, Eiropas Savienības līmenī un globāli;
* veicina dažādu sabiedrības grupu savstarpējo uzticēšanos, līdzdalību un sadarbību, iedzīvotāju iesaisti NVO un veicina brīvprātīgo darbu;
* veicina uzticēšanos nevalstiskajam sektoram;
* nodrošina datos un pierādījumos balstītu priekšlikumu un politikas iniciatīvu izstrādi;
* nodrošina sabiedrības interešu aizstāvību konkrētā NVO pamatdarbības jomā;
* veicina piederību Latvijai un latviešu valodai;
* veicina NVO kapacitāti un veiktspēju.

Sabiedrības izglītošanas aktivitātēm ir nozīmīga loma pilsoniskās sabiedrības attīstībā un sabiedrības līdzdalības veicināšanā. Programmā “NVO fonds” atbalstāmas ir sabiedrību izglītošanas aktivitātes par demokrātiskas valsts pamatiem un vērtībām, par dažādiem sabiedrības vai tās specifisku riska grupu interešu aizstāvības jautājumiem u.tml.Ja neesat pārliecināts(-ta) par projektā iecerētās aktivitātes atbilstību konkursa nosacījumiem un lai saņemtu konsultāciju, lūdzam rakstīt uz konkursi@sif.gov.lv [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.13.punkts |
| 2.4. | Vai organizācija, kas darbojas vietējā līmenī, var iesniegt makroprojekta pieteikumu | **JĀ**, tomēr makroprojektu var iesniegt tikai organizācijas, kas uz projekta pieteikuma iesniegšanas brīdi vismaz pēdējo 3 (trīs) gadu nepārtrauktā periodā **(01.10.2019.-30.09.2022.)** darbojas pilsoniskās sabiedrības attīstības jomā, to darbības ir saistītas ar pilsoniskās sabiedrības aktivitātēm un tās ir iesniegušas darbības pārskatus par pēdējiem 2 (diviem) noslēgtajiem pārskata gadiem.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma3.1.8.punkts3.1.9.punkts |
| 2.5. | Kāda nozīme ir projektu papildu kvalitātes vērtēšanas kritērijiem | Projektu kvalitātes vērtēšana paredz papildu kritērijus, par kuriem gan makroprojekta, gan mikroprojekta pieteikums papildus maksimāli var iegūt 4 punktus:* + 1. Laba pārvaldība (0/0,5/1 punkts)
		2. Projekta ieguldījums programmas mērķa sasniegšanā (0/1/2 punkti)
		3. Interešu pārstāvība (0/0,5 punkti)
		4. NVO un iedzīvotāju savstarpējā sadarbība (0/0,5 punkti)

*Projekta pieteikuma veidlapas B1.punktā atzīmēts darbības virziens “NVO interešu aizstāvības stiprināšana” un /vai “NVO un iedzīvotāju savstarpējās sadarbības stiprināšana” automātiski negarantē iespēju saņemt papildpunktu projekta kvalitātes vērtējumā. Papildu 0,5 punktus kādā no papildu kritērijiem var saņemt neatkarīgi no tā, vai projekta pieteikuma B1.punktā attiecīgais darbības virziens ir atzīmēts. Ja projekta iesniedzējs vēlās pretendēt uz papildpunktu projekta pieteikuma vērtējumā, obligāti jāaizpilda lauks projekta pieteikuma B6.1. un/vai B6.2.punktā, kur paredzēts norādīt konkrētu un detalizētu informāciju par projekta kvalitātēm papildpunktu iegūšanai: konkrētas jomas/problēmas, plānotās aktivitātes, to mērķi un sagaidāmos rezultātus.* Papildus maksimāli iespējams iegūt 4 punktus, kas varētu būtiski ietekmēt projekta izredzes saņemt programmas finansējumu. Plašāks skaidrojums par papildu kritēriju vērtēšanu sniegts PROJEKTU KVALITĀTES VĒRTĒŠANAS KRITĒRIJU SKAIDROJUMĀ,kas publicēts Fonda tīmekļa vietnē vienlaikus ar Konkursa nolikumu.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 5.9.punkts |
| 2.6. | Vai projekta rezultātā obligāti ir jāpiesaista jauni biedri Vai par to tie piešķirti papildus punkti | Jaunu biedru un/vai brīvprātīgo piesaistīšana nav obligāts nosacījums projekta īstenošanai. Par jaunu biedru un/vai brīvprātīgo piesaistīšanu papildu punkti projektu vērtēšanas posmā netiks piešķirti. Informācija par NVO jaunu biedru un/vai brīvprātīgo piesaisti ir būtiska, lai izvērtētu programmas “NVO Fonds” darbību un ietekmi uz pilsoniskās sabiedrības attīstību.[Atpakaļ uz jautājumu sadaļu](#Darbības_virzieni_aktivitates) | **Projekta pieteikuma B5 sadaļa** |
| 2.7. | Vai biedrības biedri var apmeklēt projekta aktivitātes | **JĀ,** Projekta mērķa grupas ir dažādas iedzīvotāju grupas, biedrības un nodibinājumi, to dalībnieki, biedri, darbinieki un brīvprātīgie.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.7.punkts |
| 2.8. | Vai projekta vadītājs var būt arī lektors vai projekta grāmatvedis  | **JĀ,** ja projekta vadītāja amata izpildītājam ir nepieciešamā kvalifikācija. Tādā gadījumā izmaksas projekta budžetā jānorāda atsevišķi – gan kā projekta vadītājam, gan kā lektoram, gan kā grāmatvedim. [Atpakaļ uz jautājumu sadaļu](#Darbības_virzieni_aktivitates) | **Konkursa nolikuma 2.pielikums** |
| 2.9. | Vai projekta ietvaros var plānot ārvalstu pieredzes apmaiņas braucienus | Projektu īstenošanas vieta ir Latvija. Atsevišķas projekta aktivitātes var īstenot ārpus Latvijas, ja tās ir nepieciešamas projekta mērķu sasniegšanai un ir attiecīgi pamatotas projekta pieteikumā.Aktivitāšu ārvalstīs izmaksas nedrīkst pārsniegt 10% no projekta kopējām attiecināmajām izmaksām.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.16.punkts 4.2.5.punkts |
| 2.10. | Plānojot projekta aktivitātes darbības virzienā „NVO interešu aizstāvības stiprināšana”, nevar identificēt konkrēti visas darba grupas vai komisijas, uz kurām eksperti dosies, jo no valsts iestādēm uzaicinājumi uz sēdēm atnāk tikai 1-2 nedēļas pirms sēdes | **Plānojot projektu, konkrētas sēdes un darba grupas var nenorādīt, tā vietā sniedzot informāciju par izvēlēto interešu aizstāvības jomu. Apmeklējamo sēžu skaits plānojams indikatīvi.** **Projekta pieteikuma veidlapas B7.punktā „Projekta aktivitātes” norāda, kādā interešu aizstāvības jomā plānots īstenot aktivitātes, kādās komitejās, komisijās, darba grupās ir plānots piedalīties, neminot konkrētu sanāksmju skaitu konkrētās institūcijās, bet norādot kopējo indikatīvo plānoto sēžu skaitu.** [Atpakaļ uz jautājumu sadaļu](#Darbības_virzieni_aktivitates) | **Konkursa nolikuma 1.pielikums** |
| 2.11. | Darbības virzienā “NVO interešu aizstāvības stiprināšana” projektu mērķa grupas parasti ir lielas sabiedrības grupas, kuru intereses tiek pārstāvētas konkrētā projektā un kuru skaitliskais lielums tiek aprēķināts statistiski. Kā iegūt apliecinājumu par faktiski projektā iesaistīto mērķa grupu, kuras intereses pārstāvētas  | **Ņemot vērā interešu aizstāvības organizāciju darba metodes, kas paredz sabiedrībai aktuālu interešu jomu apzināšanu un izpēti, sabiedrības informēšanu un sabiedrības interešu pārstāvību politikas veidošanas un lēmumu pieņemšanas līmenī, projekta ietvaros mērķa grupa ir labuma guvēji interešu aizstāvības procesā vai rezultātā, taču konkrētajās projekta aktivitātēs mērķa grupa faktiski var nebūt iesaistīta. Šādā gadījumā statistiski aprēķinātā mērķa grupa uzskatāma par faktiski sasniegtu mērķa grupu, kuras intereses ir pārstāvētas atbilstoši projekta faktiskajiem rezultātiem.****Papildus apliecinoši dokumenti par iesaistīto mērķa grupu netiks prasīti.**[Atpakaļ uz jautājumu sadaļu](#Darbības_virzieni_aktivitates) |  |
| 2.12. | Vai projektā publicitātes pasākumu var plānot kā atsevišķu aktivitāti | **JĀ, ja tas ir nepieciešams projekta un programmas mērķa sasniegšanai.** **Vienlaikus jāņem vērā, ka, neskatoties uz atsevišķu publicitātes aktivitāšu iekļaušanu projektā, projekta īstenotājam jebkurā gadījumā jānodrošina pietiekama programmas un projekta publicitāte saskaņā ar projekta īstenošanas līguma 7.8.punkta nosacījumiem.**[Atpakaļ uz jautājumu sadaļu](#Darbības_virzieni_aktivitates) | **Līguma 7.8.punkts** |
| 2.13. | Kādā veidā notiek brīvprātīgā darba uzskaite | Projektā ar brīvprātīgajiem tiek slēgti brīvprātīgā darba līgumi. Aktivitātēm ar daudzskaitlīgu un/vai epizodisku brīvprātīgo iesaisti var veikt brīvprātīgā darba uzskaiti, veidojot brīvprātīgā darba reģistru (vārds, uzvārds, datums, darba stundas, veiktais uzdevums). [Atpakaļ uz jautājumu sadaļu](#Darbības_virzieni_aktivitates) |  |
| 2.14. | Ar kuru datumu var uzsākt projektu īstenošanu | Projekta īstenošanas periodam jābūt robežās:1. starp 2023.gada 1.janvāri un 31.oktobri – ja mikro- vai makroprojekts tiek īstenots līdz 10 mēnešiem 2023.gadā;
2. starp 2023.gada 1.janvāri un 2024.gada 31.oktobri – ja makroprojekts tiek īstenots līdz 22 mēnešiem 2023.-2024gadā.

Provizoriski konkursa rezultāti būs zināmi līdz 2022.gada decembra vidum (Ziemassvētkiem). Ja projekta plānotais sākuma datums ir 2023.gada 1.janvāris, projekta apstiprināšanas gadījumā izmaksas būs attiecināmas no 1.janvāra. Uz līguma slēgšanas un avansa saņemšanas brīdi organizācijas jau no sava komerckonta veiktos projekta maksājumus iespējams pārgrāmatot uz projekta izmaksām. [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.14.punkts |
| 2.15. | Līdz kuram datumam jāpabeidz projekta īstenošana | Visām projekta **aktivitātēm jābūt pabeigtām līdz 2023.gada 31.oktobrim** – ja mikro- vai makroprojekts tiek īstenots līdz 10 mēnešiem 2023.gadā. Projekta **noslēguma pārskats jāiesniedz** projekta īstenošanas līgumā noteiktajā datumā, bet **jebkurā gadījumā ne vēlāk kā līdz 2023.gada 14.novembrim** (saņemšanas datums Fondā)vaivisām projekta **aktivitātēm jābūt pabeigtām līdz 2024.gada 31.oktobrim** – ja makroprojekts tiek īstenots līdz 22 mēnešiem 2023.-2024gadā. Projekta **noslēguma pārskats jāiesniedz** projekta īstenošanas līgumā noteiktajā datumā, bet **jebkurā gadījumā ne vēlāk kā līdz 2024.gada 14.novembrim** (saņemšanas datums Fondā). [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.14.punkts |
| 2.16. | Vai projekta pieteikuma veidlapas B4 sadaļā “Projekta īstenošanas vieta” jānorāda, ka projekta ietvaros paredzēts pieredzes apmaiņas brauciens uz citu reģionu, valsti | **NĒ**, nosakot projekta īstenošanas vietu, jāņem vērā projekta pamata aktivitāšu un mērķa grupas teritoriālais pārklājums. [Atpakaļ uz jautājumu sadaļu](#Darbības_virzieni_aktivitates) | **Konkursa nolikuma 1.pielikums** |
| 2.17. | Kā paredzēts rīkoties, ja Kā paredzēts rīkoties, ja kādu neparedzamu apstākļu ietekme traucēs projektu īstenošanu arī 2023.gadā. Vai būs iespējamas izmaiņas līgumā, ja projekta pieteikumā plānotais budžets netiek apgūts pilnībā  | Plānojot projekta aktivitātes 2023.-2024.gadā, aicinām ņemt vērā 2020.-2022.gada pieredzi un pārdomāt iespējamos risinājumus projekta aktivitāšu norisei, ja klātienes pasākumi nebūs atļauti. Vairums projektu iepriekšējos divos gados sekmīgi izmantoja iespējas aktivitāšu pārcelšanai attālinātā režīmā. Atsevišķos gadījumos potenciāli efektīvs varētu būt arī elastīgs projekta aktivitāšu laika grafika plānojums. Fonds ir gatavs sadarbībai ar projektu īstenotājiem, meklējot labākos risinājumus, tai skaitā arī alternatīvus risinājumus pie nosacījuma, ja tiek saglabāts projekta mērķis un sasniegti rezultāti.[Atpakaļ uz jautājumu sadaļu](#Darbības_virzieni_aktivitates)  |  |
| 2.18. | Vai ir noteikta proporcija, cik projektu no katra darbības virziena tiks atbalstīti | Projektā var paredzēt vienu vai vairākus no prioritārajiem darbības virzieniem. Finansējuma sadalījuma proporcija darbības virzieniem netiek noteikta.Konkursā projektiem pieejamais finansējums **1 888 088 EUR** tiek dalīts makroprojektu un mikroprojektu līmenī, makroprojektiem paredzot 80% no konkursam pieejamā finansējuma (**1 510 470 EUR**) un mikroprojektiem – 20% no konkursam pieejamā finansējuma (**377 618 EUR**).Ņemot vērā vienam projekta maksimāli pieejamo finansējumu makro un mikroprojektu līmenī, aritmētiski makroprojektu grupā 2023.gada konkursā tiks apstiprināti vismaz 46 projekti, bet mikroprojektu grupā – vismaz 38 projekti. 2022.gada konkursā atbalstu guva 51 makroprojekts un 39 mikroprojekti. Nepietiekama finansējuma dēļ noraidīti 22 makroprojekti un 10 mikroprojekti.[Atpakaļ uz jautājumu sadaļu](#Darbības_virzieni_aktivitates) | **Konkursa nolikuma****1.8.punkts****1.9.punkts** |
| 2.19. | Vai ir noteikta proporcija, cik makroprojektu ar īstenošanas periodu līdz 10 mēnešiem (2023.gads) un līdz 22 mēnešiem (2023.-2024.gads) tiks atbalstīti | **NĒ,** makroprojekti ar īstenošanas periodu līdz 10 mēnešiem (īstenošana 2023.gadā) un līdz 22 mēnešiem (īstenošana 2023.-2024.gadā) piedalās konkursā vienā kategorijā, finansējums projektiem ar dažādu īstenošanas termiņu konkursa ietvaros netiek nodalīts. Makroprojektu līdz 22 mēnešiem ar īstenošanu 2023.-2024.gadā īstenošanai nepieciešamais finansējums tiek rezervēts attiecīgi no programmas valsts budžeta finansējuma 2023.gadā un 2024.gadā. Saistībā ar to konkursa nolikumā noteikts projektam maksimāli pieejamais finansējums līdz 33000 EUR 2023.gadā un līdz 33000 EUR 2024.gadā. Projekta budžetā paredzēti lauki, kur projekta iesniedzējam jānorāda konkrētas projekta finansēšanai plānotās summas 2023. un 2024. budžeta gadā.Ja konkursa rezultātā makroprojektu konkursā atbalstu būs guvuši pārsvarā Projekti ar īstenošanu līdz 22 mēnešiem 2023.-2024.gadā un būs nepieciešams rezervēt šo projektu īstenošanai 2024.gadā praktiski visu 2024.gadā programmā makroprojektiem paredzamo summu un papildu finansējumu programma “NVO fonds” nesaņems, iespējams, ka konkurss makroprojektu līmenī 2023.gadā netiks organizēts.**UZMANĪBU!** Mikroprojektu līmenī konkurss paredzams 2023.gada rudenī neatkarīgi no iespējamām izmaiņām makroprojektu konkursu plānošanā.[Atpakaļ uz jautājumu sadaļu](#Darbības_virzieni_aktivitates) | **Konkursa nolikuma****1.9.punkts** |
| 2.20. | Vai iespējams, ka makroprojektam, kas plānots īstenošanai līdz 22 mēnešiem 2023.-2024.gadā, finansējums tiek apstiprināts tikai uz gadu | **NĒ,** ja pieteikums makroprojektam ar īstenošanas periodu līdz 22 mēnešiem 2023.-2024.gadā kvalitātes vērtēšanā iegūs nepieciešamo punktu skatu, lai tiktu atbalstīts, tad projekts būs jāīsteno plānotajā apjomā, t.i. ar projekta īstenošanas periodu līdz 22 mēnešiem. Projekta kvalitātes vērtēšanā tiks vērtēta piedāvātā risinājuma (aktivitāšu kopuma) atbilstība projekta pieteikumā definētajai problēmai vai vajadzībai, t.sk. projekta īstenošanas termiņa saturiska pamatotība. Būtiska ir arī plānoto izmaksu nepieciešamība plānotajām aktivitātēm un rezultātiem.**UZMANĪBU!** Fonda padome var pieņemt lēmumu par projekta pieteikuma apstiprināšanu ar nosacījumiem, piemēram: precizēt projekta īstenošanas laika grafiku; no projekta attiecināmajām izmaksām izslēgt izdevumus, kas nav nepieciešami projekta aktivitāšu īstenošanai vai neatbilst citiem izmaksu attiecināmības nosacījumiem; samazināt izmaksas, kas pārsniedz vidējās tirgus cenas.[Atpakaļ uz jautājumu sadaļu](#Darbības_virzieni_aktivitates) | **Konkursa nolikuma****5.7.3.punkts 5.7.6.punkts****5.17.punkts** |
| **3. Projekta budžets (Projekta pieteikuma veidlapas C sadaļa)** |
| 3.1. | Cik lielam jābūt projekta iesniedzēja līdzfinansējumam | **Programmas finansējums veido 100% no projekta kopējām attiecināmajām izmaksām**.Tomēr jāņem vērā, ka projekta īstenošanai avansā tiek izmaksāti:1. 90% no plānotā finansējuma, ja projekts tiek īstenots 2023.gadā līdz 10 mēnešiem;
2. 90% no 2024.gadā plānotā finansējuma, ja projekts tiek īstenots 2023.-2024.gadā līdz 22 mēnešiem.

Projektam nav nepieciešams projekta īstenotāja līdzfinansējums, taču organizācijai kā priekšfinansējums būs jānodrošina atlikušie 10% projektam nepieciešamā finansējuma, kas tiks atgūti pēc noslēguma pārskata apstiprināšanas, saņemot projekta noslēguma maksājumu.Ja projektā finansējums nav pietiekams vai konkrētām izmaksu pozīcijām projektā finansējums nav paredzēts, iespējams piesaistīt trūkstošo finansējumu arī no citiem avotiem. Šajā gadījumā finansējuma avotiem jābūt skaidri nodalītiem.[Atpakaļ uz jautājumu sadaļu](#Projekta_budžets) | Konkursa nolikuma 1.12.punkts |
| 3.2 | Kāda ir projekta maksājumu kārtība | Projektam finansējums tiek pārskaitīts pa daļām1. 2023.gada janvāris-februāris: 1.avanss 45-70% – 5 darba dienu laikā pēc līguma noslēgšanas;
2. 2023.gada vasara: 2.avanss 30-55% – 5 darba dienu laikā pēc 1.starpposma pārskata apstiprināšanas;
3. 2024.gada februāris-marts: 3.avanss 90% – 5 darba dienu laikā pēc 2.starpposma pārskata apstiprināšanas (tikai projektiem līdz 22 mēnešiem un īstenošanu 2023.-2024.gadā);
4. Noslēguma maksājums tiks veikts 5 darba dienu laikā pēc noslēguma pārskata apstiprināšanas.

[Atpakaļ uz jautājumu sadaļu](#Projekta_budžets) | Projekta īstenošanas līgums |
| 3.3. | Kādas izmaksu pozīcijas budžetā var paredzēt katrā no darbības virzieniem | Projekta pieteikuma C1 sadaļā “Projekta budžets” (excel fails – Konkursa nolikuma 2.pielikums) izmaksas jāplāno darbības virziena ietvaros. Katram darbības virzienam ir izdalītas divas pozīcijas personāla izmaksas un citas izmaksas, kur detalizētāku plānošanu veic projekta pieteikuma iesniedzējs, balstoties uz izmaksām, kas nepieciešamas veiksmīgai projekta īstenošanai. Darbības virzieniem “Atbalsts NVO pilsoniskās sabiedrības aktivitātēm” un “NVO un iedzīvotāju savstarpējās sadarbības stiprināšana” atsevišķi izdalītas administratīvās izmaksas. Skatīt zemāk atbildi uz 3.4.jautājumu par administratīvo izmaksu iekļaušanu budžetā.[Atpakaļ uz jautājumu sadaļu](#Projekta_budžets) |  |
| 3.4. | Kā pareizi projektā iekļaut administratīvās izmaksas | ***Projekta administratīvās izmaksas ir*** *administratīvā personāla atlīdzība (projekta vadītājs, grāmatvedis, asistents) un ar to saistītās izmaksas (nodokļi), uz projekta administrēšanu attiecināmie sakaru izdevumi, biroja telpu noma un komunālie izdevumi, transporta izdevumi, biroja preces u.c. izmaksas, kas saistītas ar projekta administrēšanu.*Ja projekta pieteikums attiecas uz darbības virzienu **“NVO darbības stiprināšana”** un/vai **“NVO interešu aizstāvības stiprināšana”** – projekta administratīvās izmaksas var pārsniegt 20%, respektīvi – netiek ierobežotas (Konkursa nolikuma 4.2.2.punkts) un budžetā jāparedz tikai 1. un 2.pozīcija:* 1.pozīcijā “Personāla izmaksas” kā apakšpozīcijas iekļauj projekta īstenošanas personāla – lektoru, konsultantu, projekta aktivitāšu koordinatoru, kā arī administratīvā personāla – projekta vadītāja, projekta grāmatveža – atalgojumu;
* 2.pozīcijā “Citas izmaksas”:
	+ Projekta telpu nomas un komunālās izmaksas norāda kopsummā (projekta īstenošanas plus administratīvās izmaksas), ja ērtāk – tālāk kā apakšpozīcijas izdalot telpu nomu atsevišķiem projekta aktivitāšu pasākumiem (ja attiecināms) un/vai projekta administrēšanas vajadzībām (ja attiecināms);
	+ Sakaru pakalpojumu, transporta pakalpojumu un biroja preču u.c. izmaksas norāda aktivitāšu īstenošanai un administratīvajām vajadzībām kopsummā;
	+ Citas ar projekta aktivitāšu īstenošanu saistītas izmaksas.

Ja projekta pieteikums attiecas tikai uz darbības virzienu **“Atbalsts NVO pilsoniskās sabiedrības aktivitātēm”** un/vai **“NVO savstarpējās sadarbības stiprināšana”** – projekta administratīvās izmaksas nedrīkst pārsniegt 20% no projekta kopējām attiecināmām izmaksām (Konkursa nolikuma 4.2.1.punkts).* 1.pozīcijā “Personāla izmaksas” un 2.pozīcijā “Citas izmaksas” attiecīgi iekļauj tikai ar aktivitāšu īstenošanu saistītās tiešās izmaksas;
* 3.pozīcijā “Administratīvās izmaksas” iekļauj konkrētas administratīvo izmaksu apakšpozīcijas. Fonda tīmekļa vietnē ievietotajā projekta budžeta veidlapā (Excel) 3. un 4.sadaļā administratīvo izmaksu automātiskai aprēķināšanai paredzētas formulas, kas palīdzēs kontrolēt, vai netiek pārsniegts 20% ierobežojums administratīvajām izmaksām.

**UZMANĪBU! Ja projektā paredzēti vairāki darbības virzieni, tai skaitā ar atšķirīgu administratīvo izmaksu apmēra regulējumu, lai vienkāršotu budžeta struktūru un pārskatu sagatavošanu/izskatīšanu, visas administratīvās izmaksas iespējams norādīt budžeta sadaļā pie darbības virziena “NVO darbības stiprināšana” vai “NVO interešu aizstāvības stiprināšana”, kur administratīvo izmaksu apmērs nav ierobežots.** **UZMANĪBU!** Noslēdzot projekta īstenošanu, gadījumā, ja sasniegts projekta mērķis un visi plānotie projekta rezultāti, bet faktisko tiešo attiecināmo izmaksu samazinājums tieši saistīts ar ekonomisku projekta finansējuma izlietojumu, attiecināmo administratīvo izmaksu apmērs tiek izvērtēts un var tikt saglabāts projekta pieteikumā plānotajā apmērā.[Atpakaļ uz jautājumu sadaļu](#Projekta_budžets) | Konkursa nolikuma 4.2.1.punkts4.2.2.punkts |
| 3.5. | Vai drīkst visa projekta ietvaros apvienot pozīcijas, piemērām kancelejas un biroja preces ikdienas vajadzību un pasākumu organizēšanai, neatkarīgi no projektā plānotā darbības virzienu skaita | Jo projektā plānots vairāk darbības virzienu un sīkāk izplānots projekta budžets, jo varētu būt grūtāk projektu īstenot bez vairākkārtējiem grozījumiem un precizējumiem. Lūdzam rūpīgi apsvērt, vai pieteikumā definētā projekta mērķa sasniegšanai projekta fokusu nepieciešams sadalīt visos programmas piedāvātajos darbības virzienos.Projekta budžetu paredzēts plānot pa darbības virzieniem. Budžetā izmaksas pa grupām var apvienot darbības virziena ietvaros, piemēram, ēdināšanas, publicitātes, pasākumu organizēšanas vai transporta izmaksas pilsoniskās sabiedrības aktivitātēm (budžeta 3.sadaļa). Tas ļautu brīvāk rīkoties ar finansējumu, piemēram, atkarībā no dalībnieku skaita, transporta nepieciešamības vai nobrauktajiem attālumiem, izmantotajiem publicitātes veidiem katrā atsevišķā aktivitātē. **Papildus apvienoto pozīciju saturs jāapraksta projekta pieteikuma veidlapas C2 punktā**. Skaidrojums par apvienotās izmaksu pozīcijas saturu (piemēram, “Publicitātes izmaksas 1.-3.aktvitātei, tai skaitā FB maksas reklāmas, afišas, vizuāļi **un citas līdzīgas izmaksas**”) nepieciešams, lai projektu vērtēšanas eksperti varētu gūt pārliecību par projektā plānoto izmaksu atbilstību konkursa nolikuma 4.1.1.punkta nosacījumiem. **Vienkopus var plānot visu projektā paredzēto darbības virzienu administratīvās izmaksas** attiecīgi pie “personāla izmaksām” vai “citām izmaksām” darbības virzienā, kur administratīvo izmaksu ierobežojumi nav paredzēti – “NVO darbības stiprināšana” vai “NVO interešu aizstāvības stiprināšana”.[Atpakaļ uz jautājumu sadaļu](#Projekta_budžets) |  |
| 3.6. | Vai grāmatvedības izmaksas jāparedz pozīcijā “Personāla atalgojums”, vai arī to var norādīt pozīcijā “Citas izmaksas” | Ja projekts tiek iesniegts darbības virzienā, kuram noteikts administratīvo izmaksu ierobežojums 20% apmērā, tad projekta grāmatvedis jānorāda budžeta 3.pozīcijā pie administratīvajām izmaksām. Ja projektā paredzēts darbības virziens, kurā nav noteikts administratīvo izmaksu ierobežojums, grāmatveža atalgojumu jānorāda pozīcijā “Personāla izmaksas” vai “Citas izmaksas”, ja pakalpojumu sniegs grāmatvedības firma. Veidlapas B8 sadaļā norāda grāmatveža uzdevumus projektā – gan administratīvos, gan īstenošanas, ja, piemēram, plānotas grāmatvedības konsultācijas u.tml.[Atpakaļ uz jautājumu sadaļu](#Projekta_budžets) |  |
| 3.7. | Kādus līgumus var slēgt ar projekta īstenošanas un administratīvo personālu – darba līgumus, pakalpojuma līgumus, autoratlīdzības līgumus | Ar projekta aktivitāšu īstenošanas personālu un administratīvo personālu iespējams slēgt gan darba, gan pakalpojumu līgumus.Ja uz projekta uzsākšanas brīdi personālam jau ir spēkā esošs darba vai pakalpojuma līgums, tad tiek slēgta papildu vienošanās pie spēkā esošā līguma par papildus projektā veicamajiem pienākumiem, darba apjomu un atalgojuma likmi.Ja projektā veicamie pienākumi paredzēti jau esošā līguma un samaksas ietvaros, tad ar organizācijas rīkojumu darbiniekam jāuzdod projekta īstenošanas periodā konkrētu uzdevumu veikšana projektā noteiktā apjomā un ar noteiktu samaksas likmi.Ar projekta īstenošanas personālu (atsevišķu pasākumu lektoriem, ekspertiem u.c.) vispiemērotāk būtu slēgt pakalpojuma līgumus. Ļoti rūpīgi jāapsver autoratlīdzības līgumu slēgšanas pamatotība.[Atpakaļ uz jautājumu sadaļu](#Projekta_budžets) |  |
| 3.8. | Vai grāmatvedības pakalpojumi var būt ārpakalpojums | **JĀ,** projekta grāmatvedību var plānot arī ārpakalpojumā. Neatkarīgi no tā, vai projektā grāmatvedību veic biedrības grāmatvedis vai ārpakalpojuma sniedzējs, projekta pieteikuma titullapā jānorāda konkrēta kontaktpersona, lai projekta īstenošanas laikā būtu iespējams sazināties par jautājumiem, kas saistīti ar projekta finanšu atskaites sagatavošanu un projekta izmaksas pamatojošiem dokumentiem. Ja uz projekta iesniegšanas brīdi konkrēta persona nav zināma, tad šajā punktā jānorāda „Tiks izvēlēts pēc projekta apstiprināšanas”.[Atpakaļ uz jautājumu sadaļu](#Projekta_budžets) |  |
| 3.9. | Vai ir noteiktas projekta personāla atalgojuma likmes | **NĒ,** taču izmaksas ir attiecināmas, ja veiktas, ievērojot izmaksu lietderības, ekonomiskuma un efektivitātes principus. Iespējams, kādā no pozīcijām projekta sekmīgai īstenošanai nepieciešams piesaistīt personālu ar atalgojumu, kas pārsniedz vidējās tirgus cenas. Šādas izmaksas iespējams pamatot projekta pieteikuma C2 sadaļā “Projekta budžeta pozīciju skaidrojums”, lai pārliecinātu projektu kvalitātes vērtēšanas ekspertus par plānoto izmaksu nepieciešamību projekta mērķa un rezultātu sasniegšanai un jau minēto izmaksu lietderības, ekonomiskuma un efektivitātes principu ievērošanu.[Atpakaļ uz jautājumu sadaļu](#Projekta_budžets) | Konkursa nolikuma 4.1.1.punkts |
| 3.10. | Valsts noteiktās algas nodokļu likmes 2023.-2024.gadā | Projekta personāla atalgojumam būs jāpiemēro nodokļu likmes, kādas tās tiks apstiprinātas 2023.-2024.gadam.Lai nodrošinātu elastību projekta budžeta plānošanā un vēlāk tā izpildē, rosinām budžetā personāla izmaksas plānot, atsevišķā pozīcijā, neizdalot darba devēja VSAOI.[Atpakaļ uz jautājumu sadaļu](#Projekta_budžets) |  |
| 3.11. | Kādos gadījumos attaisnojama autoratlīdzības līguma slēgšana | **LŪDZAM RŪPĪGI APSVĒRT AUTORATLĪDZĪBAS LĪGUMA SLĒGŠANAS PAMATOTĪBU!**Saskaņā ar Autortiesību likuma *(skatīt –* [*https://likumi.lv/ta/id/5138-autortiesibu-likums*](https://likumi.lv/ta/id/5138-autortiesibu-likums)*)* 4.pantu, autordarbi var būt:1) literārie darbi (grāmatas, brošūras, runas, datorprogrammas, lekcijas, aicinājumi, ziņojumi, sprediķi un citi līdzīga veida darbi);2) dramatiskie un muzikāli dramatiskie darbi, scenāriji, audiovizuālu darbu literārie projekti;3) horeogrāfiskie darbi un pantomīmas;4) muzikālie darbi ar tekstu vai bez tā;5) audiovizuālie darbi;6) zīmējumi, glezniecības, tēlniecības un grafikas darbi un citi mākslas darbi;7) lietišķās mākslas darbi, dekorācijas un scenogrāfijas darbi;8) dizaina darbi;9) fotogrāfiskie darbi un darbi, kas izpildīti fotogrāfijai līdzīgā veidā;10) celtņu, būvju, arhitektūras darbu skices, meti, projekti un celtņu un būvju risinājumi, citi arhitektūras darinājumi, pilsētbūvniecības darbi un dārzu un parku projekti un risinājumi, kā arī pilnīgi vai daļēji uzceltas būves un realizētie pilsētbūvniecības vai ainavu objekti;11) ģeogrāfiskās kartes, plāni, skices, plastiskie darbi, kas attiecas uz ģeogrāfiju, topogrāfiju un citām zinātnēm 12) u.c.Autoratlīdzību izmaksas saistītas ar specifisku nodokļu regulējumu. [Atpakaļ uz jautājumu sadaļu](#Projekta_budžets) |  |
| 3.12. | Vai var aktivitāšu īstenošanai piesaistīt arī ārvalstu lektorus | **JĀ,** var piesaistīt ārvalstu lektorus projekta aktivitāšu īstenošanai. Taču jāņem vērā, ka piesaistītā ārvalstu lektora izvēle un tā atalgojuma izmaksas ir jāpamato (t.sk. projekta pieteikuma veidlapas C2.punktā), un visi plānotie izdevumi, kas saistīti ar lektora nokļūšanu uz aktivitāšu īstenošanas vietu un lektora veicamo darbu, jāiekļauj uzņēmuma/pakalpojuma līguma summā vai līgumā jāatrunā, kādā veidā tiks segtas, piemēram, transporta izmaksas (lidmašīnas biļete).[Atpakaļ uz jautājumu sadaļu](#Projekta_budžets) |  |
| 3.13. | Vai ir noteikts summas slieksnis, no kura jāveic cenu aptauja vai iepirkums | **NĒ**, cenu aptauja vai iepirkums šīs programmas projektos nav jāveic. Konkursa nolikumā ir noteikts, ka visām izmaksām jāatbilst izmaksu lietderības, ekonomiskuma un efektivitātes principiem. Lai to nodrošinātu, projekta iesniedzējam jāveic tirgus izpēte (tirgus cenu apzināšana). Ja kādā pozīcijā plānotās izmaksas ir redzami virs tirgus vidējām cenām (netipiski augstas), projekta pieteikuma C2.punktā jānorāda informācija par veikto tirgus izpēti un jāargumentē konkrētā pakalpojuma sniedzēja izvēli. C2.punktā norādītā informācija ir vienīgais veids, kā projekta iesniedzējs var argumentēt savu izvēli un ietekmēt projekta novērtējumu kvalitātes 5.7.7.kritērijā. [Atpakaļ uz jautājumu sadaļu](#Projekta_budžets) | Konkursa nolikuma 4.1.1.punkts |
| 3.14. | Vai pamatlīdzekļu iegādi var attiecināt uz projektu pilnā apmērā  | **JĀ**, projekta attiecināmajās izmaksās (budžetā) var iekļaut pamatlīdzekļu izmaksas 100% apmērā. Vienīgais ierobežojums – plānojot budžetu, projekta aktivitāšu īstenošanai vai organizācijas kapacitātes stiprināšanai nepieciešamā inventāra iegādes izmaksas un pamatlīdzekļu iegādes izmaksas kopā nedrīkst pārsniegt 20% no projekta kopējām attiecināmajām izmaksām.Noslēdzot projekta īstenošanu, gadījumā, ja sasniegts projekta mērķis un visi plānotie projekta rezultāti, bet faktisko tiešo attiecināmo izmaksu samazinājums tieši saistīts ar ekonomisku projekta finansējuma izlietojumu, inventāra un pamatlīdzekļu iegādes izmaksu apmērs tiek izvērtēts un var tikt saglabāts projekta pieteikumā plānotajā apmērā.[Atpakaļ uz jautājumu sadaļu](#Projekta_budžets) | Konkursa nolikuma 4.2.4.punkts |
| 3.15. | Vai projekta ietvaros var paredzēt komandējuma izdevumus | **JĀ,** projekta ietvaros var plānot vietējo un ārvalstu komandējumu vai darba (dienesta) braucienu izdevumus, paredzot atbilstošas transporta, naktsmītņu, dienas naudas u.c. likumdošanā paredzamās izmaksas.Jāņem vērā, ka izmaksas ārvalstīs nedrīkst pārsniegt 10% no projekta kopējām attiecināmajām izmaksām.Komandējumu izdevumi projekta iesniedzēja darbiniekiem atlīdzināmi saskaņā ar Latvijas Republikas normatīvajos aktos noteiktajām komandējumu un darba (dienesta) braucienu izdevumu normām, t.i. –Ministru kabineta 2010.gada 12.oktobra noteikumiem Nr.969 „Kārtība, kādā atlīdzināmi ar komandējumiem saistītie izdevumi” – skatīt [*https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi*](https://likumi.lv/ta/id/220013-kartiba-kada-atlidzinami-ar-komandejumiem-saistitie-izdevumi). *Minētie MK noteikumi paredz, ka dienas nauda komandējumiem (darba braucieniem) Latvijas Republikā ir EUR 8,00, maksa par naktsmītni Rīgā – līdz EUR 120,00, citās apdzīvotās vietās – līdz EUR 60,00 (ieskaitot PVN).*[Atpakaļ uz jautājumu sadaļu](#Projekta_budžets) | Konkursa nolikuma 1.16.punkts4.2.5.punkts |
| 3.16. | Vai projekta budžetā drīkst iekļaut projekta pieteikuma sagatavošanas izmaksas | **NĒ**, šī konkrētā NVO fonda projekta pieteikuma sagatavošanas izmaksas ir neattiecināmas izmaksas.[Atpakaļ uz jautājumu sadaļu](#Projekta_budžets) | Konkursa nolikuma 4.3.4.punkts |
| 3.17. | Vai telpu remonts ir attiecināmas izmaksas | **NĒ,** būvniecības un telpu remonta izmaksas nav attiecināmas.Pieļaujamas ir materiālu iegādes un pagaidu (uz pasākuma brīdi) konstrukciju veidošanas izmaksas atsevišķiem aktivitāšu pasākumiem, piemēram, stenda izveide gadatirgu vai forumā.[Atpakaļ uz jautājumu sadaļu](#Projekta_budžets) | Konkursa nolikuma 4.3.10.punkts |
| 3.18. | Vai pastāv kādi ierobežojumi, cik lielu naudas summu uz vienu cilvēku var paredzēt projekta dalībnieku ēdināšanai (konferencē, semināros, u.c.) | **NĒ,** ierobežojumu nav, bet šīm izmaksām, tāpat kā visām projektā plānotajām izmaksām, ir jābūt racionālām, pamatotām, ekonomiski izdevīgām un atbilstošām tirgus cenām. Projekta iesniedzējam jāplāno dalībnieku ēdināšanas izmaksas atbilstoši dalībnieku skaitam un jāizvērtē ēdināšanas nepieciešamība aktivitāšu norises nodrošināšanai, piemēram, ja aktivitāte paredzēta divas stundas, tad kafijas pauze nav ekonomiski pamatota, taču ja aktivitātes norise paredzēta visas dienas garumā, tad projekta iesniedzējs varētu paredzēt vairākas kafijas pauzes vai kafijas pauzes un pusdienu izmaksas. Tādas izmaksas kā ēdināšanu, transportu vai biroja preces vēlams plānot konsolidēti. Projekta pieteikuma C1 sadaļā “Projekta budžets” izmaksas jāplāno darbības virziena ietvaros. Līdz ar to šādā gadījumā viena darbības virziena ietvaros būtu jāplāno viena budžeta izmaksu apakšpozīcija “Ēdināšana”, norādot kopējās plānotās ēdināšanas izmaksas.Ēdināšanas (arī saistīto trauku nomas, apkalpošanas u.c.) izmaksu kalkulāciju vēlams iekļaut projekta pieteikuma veidlapas C2 sadaļā, norādot arī aktivitātes, kurām paredzētas šajā pozīcijā izmaksas. Savukārt, projekta pieteikuma B7 sadaļā “Projekta aktivitātes” tabulas kolonnā “Aktivitātes īstenošanai paredzētās budžeta izmaksu pozīcijas (norādīt numuru)” jānorāda konkrētā izmaksu apakšpozīcija katrai aktivitātei, kur ēdināšanas izmaksas plānotas. [Atpakaļ uz jautājumu sadaļu](#Projekta_budžets) | Konkursa nolikuma 4.1.1.punkts |
| **4. Projekta pieteikuma iesniegšana** |
| 4.1. | Vai iesniedzot projekta pieteikumu, tam jāpievieno projekta personāla un piesaistīto lektoru/ekspertu CV | **NĒ,** iesniedzot projekta pieteikumu, personāla un speciālistu CV nav jāpievieno, taču projekta īstenošanas gaitā Sabiedrības integrācijas fonds var prasīt skaidrot konkrēta speciālista izvēli vai iesniegt CV, lai pārliecinātos, par speciālista piemērotību veicamajiem pienākumiem.Atbilstoša personāla atlase projekta kvalitatīvai un atbilstošai īstenošanai ir projekta īstenotāja atbildība. Projekta pieteikumā netiek prasīts norādīt konkrētus amata izpildītājus. IZŅĒMUMS: projekta pieteikuma titullapā jānorāda konkrētas personas kā īstenotāja atbildīgā amatpersona, projekta vadītājs un grāmatvedis (ja uz projekta pieteikuma iesniegšanas brīdi ir zināms).Projekta pieteikuma veidlapas B8 sadaļā “Projektā iesaistītais personāls” jānorāda:1. visi projekta īstenošanai nepieciešamā personāla amati (gan īstenošanas, gan administratīvā personāla);
2. galvenie amata pienākumi un uzdevumi;
3. pienākumu projektā veikšanai nepieciešamā profesionālā kvalifikācija un prasmes.

[Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 1.pielikums |
| 4.2. | Kādā formā var iesniegt projekta pieteikumu | Projekta pieteikumu var **iesniegt elektroniski**, noformētu atbilstoši Elektronisko dokumentu likumā un Ministru kabineta 2005.gada 28.jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” *(skatīt –* [*https://likumi.lv/ta/id/111613-elektronisko-dokumentu-izstradasanas-noformesanas-glabasanas-un-aprites-kartiba-valsts-un-pasvaldibu-iestades-un-kartiba*](https://likumi.lv/ta/id/111613-elektronisko-dokumentu-izstradasanas-noformesanas-glabasanas-un-aprites-kartiba-valsts-un-pasvaldibu-iestades-un-kartiba)*)* noteiktajām prasībām. Projekta pieteikumam (tajā skaitā projekta pieteikuma veidlapai un budžetam) jābūt parakstītam ar drošu elektronisko parakstu un apliecinātam ar laika zīmogu. Elektroniski parakstītais projekta pieteikums jānosūta uz Fonda e-pasta adresi **nvofonds@sif.gov.lv**, e-pasta temata ailē norādot projekta iesniedzēja nosaukumu.Projekta pieteikumu var iesniegt **papīra formā** vienā oriģināleksemplārā, ko noformē atbilstoši Ministru kabineta 2018.gada 4.septembra noteikumos Nr.558 „Dokumentu izstrādāšanas un noformēšanas kārtība” *(skatīt –* [*https://likumi.lv/ta/id/301436-dokumentu-izstradasanas-un-noformesanas-kartiba*](https://likumi.lv/ta/id/301436-dokumentu-izstradasanas-un-noformesanas-kartiba)*)* noteiktajām prasībām. Projekta pieteikuma oriģinālam (tajā skaitā projekta pieteikuma veidlapai un budžetam) jābūt cauršūtam (caurauklotam), un parakstītam, parakstam atšifrētam un lapām sanumurētām, kā arī jānorāda lappušu skaits un caurauklošanas datums. Projekta pieteikuma elektronisko versiju projekta iesniedzējs nosūta līdz konkursa nolikuma 2.6.punktā noteiktā termiņa beigām uz Fonda e-pasta adresi **nvofonds@sif.gov.lv**, e-pasta temata ailē norādot projekta iesniedzēja nosaukumu. Projekta iesniedzējs nodrošina projekta pieteikuma elektroniskās versijas atbilstību papīra formā iesniegtajam oriģinālam.Ja organizācijas atbildīgajai amatpersonai nav noformēts elektronisks paraksts vai organizācijas atbildīgā amatpersona projekta pieteikuma parakstīšanas brīdī atrodas īslaicīgā prombūtnē, projekta pieteikuma D sadaļu „Projekta iesniedzēja apliecinājums” paraksta pilnvarota persona, piemēram, projekta vadītājs vai cita organizācijas amatpersona. Projekta pieteikumam jāpievieno pilnvara.Ja šobrīd nav pieejams drošs elektronisks paraksts, salīdzinoši īsā laikā to iespējams iegūt – piemēram, skatīt – [*https://www.eparaksts.lv/lv/eParaksts\_viedtalruni*](https://www.eparaksts.lv/lv/eParaksts_viedtalruni) [Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 2.4.punkts2.5.punkts2.6.punkts |
| 4.3. | Ja projekta pieteikumu sūta pa pastu, vai var būt pasta zīmogs ar iesniegšanas termiņa pēdējo dienu 30.09.2022. vai projektam līdz minētajam datumam ir jābūt saņemtam Fondā | Pasta zīmoga datums netiks ņemts vērā. Par projekta iesniegšanas datumu tiek uzskatīts datums, kad projekta pieteikums ir saņemts Fondā.Fonds izskatīs tikai tos projektu pieteikumus, kuri būs iesniegti norādītajā termiņā – **2022.gada 30.septembrī līdz plkst.12:00**. [Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 2.5.punkts2.6.punkts2.7.punkts |
| 4.4. | Vai projekta pieteikuma vērtēšanas laikā ir iespējams papildus iesniegt informāciju  | **NĒ,** projekta pieteikuma vērtēšanas laikā nekāda komunikācija ar projektu iesniedzējiem par iesniegtajiem projektu pieteikumiem nav atļauta, līdz ar to ir svarīgi projekta pieteikumu izstrādāt kvalitatīvi un pirms iesniegšanas pārliecināties, ka tajā ir visa nepieciešamā informācija, kas nepieciešama vērtētājiem, lai objektīvi izvērtētu projekta pieteikumu. Izņēmums 1: Gadījumā, ja pēc projekta pieteikuma atvēršanas tiks konstatēts, ka projekta pieteikums nav noformēts atbilstoši konkursa nolikuma 2.punktā noteiktajām prasībām – piemēram, papīra formā iesniegts projekta pieteikums nebūs caurauklots, nebūs iesniegta projekta pieteikuma elektroniskā versija, projekta budžetā konstatēta aritmētiska kļūda u.tml., Fonds elektroniski pieprasīs projekta iesniedzējam novērst konstatētos trūkumus 5 darbdienu laikā. Ja trūkumi netiks novērsti norādītajā termiņā, projekta pieteikums netiks vērtēts.**UZMANĪBU!** Papildu informācija netiks pieprasīta par tiem projektu pieteikumiem, kuri ir iesniegti termiņā neparakstīti. Ja projekta pieteikums iesniegts termiņā, bet nav parakstīts, šāds projekta pieteikums tiks noraidīts kā neatbilstošs administratīvās vērtēšanas kritērijiem un par konstatēto neatbilstību Fonds nosūtīs projekta pieteikuma iesniedzējam informatīvu vēstuli par administratīvajā vērtēšanā konstatēto.Izņēmums 2: Konstatējot, ka projekta iesniedzēja organizācijai saskaņā ar publiski pieejamo informāciju ir Valsts ieņēmumu dienesta (turpmāk – VID) administrēto nodokļu parāds, kas pārsniedz 150,00 EUR, Fonds par to informēs projekta iesniedzēju un noteiks 5 darbdienu termiņu, lai projekta iesniedzējs iesniegtu VID apstiprinājumu par nodokļu parāda neesamību uz konkursa nolikumā noteikto projektu iesniegšanas termiņu – 30.septembri.**UZMANĪBU!** Nodokļu parāda, kas pārsniedz 150 EUR, neesamības pārbaude tiks veikta gan uz projekta pieteikuma iesniegšanas termiņa pēdējo dienu, gan uz lēmuma par projekta virzīšanu apstiprināšanai dienu.[Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 2.punkts3.1.2.punkts5.4.punkts5.5.punkts |
| 4.5. | Vai projektam varēs izmantot biedrības esošo komercbankas kontu | **NĒ,** projekta īstenotājam jāatver projekta konts Valsts kasē un no šī konta jāveic tikai ar projektu saistītie maksājumi. Kontu Valsts kasē varēs atvērt pēc Fonda padomes lēmuma par projekta pieteikuma apstiprināšanas un visu nosacījumu (ja tādi tiks izvirzīti) izpildes. Ar projektu saistītos maksājumus iespējams veikt arī no cita organizācijas konta, ņemot vērā, ka projekta finansējuma avanss ir 90% no projektā plānotajām attiecināmajām izmaksām un īstenotājam jāiegulda priekšfinansējums 10% apmērā no projekta kopējām attiecināmajām izmaksām līdz brīdim, kad tiks apstiprināts projekta noslēguma pārskats un veikts noslēguma maksājums. Noslēguma maksājumu pēc noslēguma pārskata apstiprināšanas Fonds veiks uz citu projekta īstenotāja kontu, ja tāds norādīts noslēguma pārskata finanšu atskaitē.[Atpakaļ uz jautājumu sadaļu](#Projekta_pieteikuma_iesniegšana) | Konkursa nolikuma 6.2.punkts |

|  |  |  |  |  |
| --- | --- | --- | --- | --- |
|  |  |  |  |  |